PATVIRTINTA

Klaipėdos lopšelio-darželio „Ąžuoliukas“ direktoriaus 2020 m. spalio 15 d. įsakymu Nr. V-44

# KLAIPĖDOS LOPŠELIO-DARŽELIO „ĄŽUOLIUKAS“ 2020–2022 METŲ KORUPCIJOS PREVENCIJOS PROGRAMA

1. **BENDROSIOS NUOSTATOS**
2. Korupcijos prevencijos Klaipėdos lopšelio-darželio „Ąžuoliukas“ (toliau – įstaiga) prevencijos programa (toliau – Programa) reglamentuoja korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.
3. Programa parengta vadovaujantis Lietuvos Respublikos Korupcijos prevencijos įstatymu (2002

m. gegužės 28 d. Nr. IX-904 / suvestinė redakcija nuo 2019-01-01), Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 ir kitais teisės aktais, reglamentuojančiais korupcijos prevencijos veiklą.

1. Programa įgyvendinama vadovaujantis Programos įgyvendinimo priemonių planu, kuriame numatytos prevencinės, antikorupcinio bendruomenės švietimo ir informavimo priemonės.
2. Korupcijos prevencija įgyvendinama vadovaujantis šiais principais:
	1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;
	2. visuotinio privalomumo – korupcijos prevencijos subjektais gali būti visi asmenys;
	3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;
	4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.
3. Programoje vartojamos sąvokos:
	1. **korupcija** – bet koks valstybės tarnautojo ar jam prilygto asmens elgesys, neatitinkantis jiems suteiktų įgaliojimų ar nustatytų elgesio standartų, ar tokio elgesio skatinimas siekiant naudos sau ar kitiems asmenims ir taip pakenkiant asmenų ir valstybės interesams;
	2. **korupcinio pobūdžio nusikalstamos veikos** – kyšininkavimas, tarpininko kyšininkavimas, papirkimas, kitos nusikalstamos veiklos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos;
	3. **korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamą priemonių sistemą;
	4. **valstybės ar savivaldybės įstaiga** (toliau – įstaiga) – viešoji įstaiga, kurios vienas iš steigėjų yra valstybės ar savivaldybės institucija ar įstaiga.
	5. **įstaigos vadovas** – viešosios įstaigos, kurios vienas iš steigėjų yra valstybės ar savivaldybės institucija ar įstaiga, vadovas.
4. Programa įgyvendinama pagal Korupcijos prevencijos programos Klaipėdos lopšelio- darželio „Ąžuoliukas“ įgyvendinimo 2020–2022 metų priemonių planą.

# PROGRAMOS TIKSLAS IR UŽDAVINIAI

1. Programos tikslas – išsiaiškinti ir šalinti korupcijos įstaigoje prielaidas, užtikrinti skaidresnę ir veiksmingesnę įstaigos bei darbuotojų veiklą.
2. Programos uždaviniai:
	1. užtikrinti skaidrų ir racionalų prekių, darbų ir paslaugų pirkimą bei įstaigai skirtų Savivaldybės ir valstybės biudžeto lėšų panaudojimo kontrolę;
	2. nustatyti korupcijos pasireiškimo priežastis ir šalinti jas;
	3. šviesti ir informuoti įstaigos bendruomenę korupcijos prevencijos klausimais;
	4. informuoti apie galimas korupcines veikas ir paviešinti nustatytus korupcijos atvejus;
	5. vykdyti korupcijos prevenciją ir kontrolę įstaigoje atsižvelgiant į pasikeitusias aplinkybes ir poreikį;
	6. vykdyti korupcijos prevencijos švietimo įstaigoje programos įgyvendinimo priemonių plano įgyvendinimo kontrolę;
	7. tobulinti personalo kvalifikaciją korupcijos prevencijos srityje.
3. Korupcijos prevencijos tikslui ir uždaviniams pasiekti numatoma:
	1. vykdyti nuolatinę kryptingą korupcijos prevencijos politiką, užtikrinti veiksmingą numatomų ilgalaikės korupcijos prevencijos įstaigoje programos priemonių įgyvendinimą;
	2. nustatyti veikos sritis įstaigoje, kuriose galima korupcinė veikla, bei sąlygas jai atsirasti ir plisti, teikti konkrečius pasiūlymus darbo organizavimui;
	3. skatinti nepakantumą korupcijos apraiškoms, nustatytus korupcijos atvejus paviešinti, įtraukti į korupcijos prevenciją visuomenę;
	4. programoje numatytas priemones sieti su socialinių problemų sprendimu ir visuomenės apsauga nuo esamų ir atsirandančių korupcijos prielaidų įstaigoje.

# VEIKLOS SRIČIŲ, KURIOSE GALIMA KORUPCIJOS PASIREIŠKIMO TIKIMYBĖ, ANALIZĖ IR VERTINIMAS

1. Įstaigos veiklos sritys, kuriose galima korupcija:
	1. formuojant darbuotojų personalą;
	2. organizuojant ir vykdant viešųjų pirkimų procedūras;
	3. priimant vaikus į ugdymo instituciją;
	4. įstaigos biudžeto lėšų panaudojimas.

# INFORMAVIMAS APIE GALIMĄ KORUPCINĘ VEIKLĄ, KORUPCINIŲ TEISĖS PAŽEIDIMŲ TYRIMAS

1. Siekiant veiksmingai ištirti korupcinius teisės pažeidimus, būtina:
	1. sudaryti sąlygas darbuotojams, kitiems visuomenės piliečiams anonimiškai pranešti įstaigos vadovybei savo įtarimus dėl galimos šių įstaigos darbuotojų korupcinio pobūdžio nusikalstamos veikos;
	2. tirti skundus, pareiškimus dėl galimų korupcijos atvejų, vertinti pasiūlymus dėl galimų korupcijos atvejų bei vertinti pasiūlymus dėl korupcijos prevencijos; išsamiai ir objektyviai analizuoti pagrįstus įtarimus dėl darbuotojų korupcinio pobūdžio nusikalstamos veiklos ir atlikti tyrimus pagal savo kompetenciją. Kasmet analizuoti fizinių ir juridinių asmenų gaunamus skundus;
	3. gavus informaciją dėl galimų korupcinių veiklų, turinčių nusikalstamos veikos požymių, nedelsiant informuoti įstaigos vadovą, Klaipėdos miesto savivaldybės administracijos Ugdymo ir kultūros departamento Švietimo skyrių ir nustatyta tvarka pranešti STT;

11.4. priemonės, susijusios su informavimu apie galimą korupcinę veiklą bei korupcinių teisės pažeidimų tyrimą, jų vykdymo terminai nurodyti Korupcijos prevencijos programos Klaipėdos lopšelio-darželio „Ąžuoliukas“ įgyvendinimo 2020–2022 metų priemonių plane.

 **V. SIEKIAMI REZULTATAI IR VERTINIMO KRITERIJAI**

12. Korupcijos prevencijos programa siekiama tokių rezultatų:

12.1. sumažinti korupcijos pasireiškimo tikimybę;

12.2. padidinti nepakantumą korupcijai;

12.3. pagerinti korupcijos prevencijos įstaigoje organizavimą;

12.4. padidinti visuomenės pasitikėjimą įstaiga.

13. Programoje nustatytų tikslų pasiekimas vertinamas pagal šiuos kokybę ir kiekybę apibūdinančius kriterijus:

13.1. atliktų korupcijos pasireiškimo tikimybės vertinimų skaičius;

13.2. atliktų teminių korupcijos prevencijos analizių skaičius;

13.3. įvykdytų Programos įgyvendinimo priemonių Plano priemonių skaičius;

13.4. neįvykdytų Priemonių plano priemonių skaičius;

13.5. priemonių plano įgyvendinimas nustatytais terminais;

13.6. oficialus pranešimų apie įtariamus pažeidimus ir ištirtų pažeidimų santykis;

13.7. anoniminių ir oficialių pranešimų apie įtarimus pažeidimų santykis.

**VI. PROGRAMOS ĮGYVENDINIMAS, STEBĖSENA IR ATSKAITOMYBĖ**

14. Korupcijos prevencijos programos uždaviniams įgyvendinti sudaromas Programos priemonių įgyvendinimo planas, kuris nustato priemones, tikslus, jų vykdymo terminus bei vykdytojus.

15. Korupcijos prevencijos programos įgyvendinimo priemonių planas yra neatskiriama šios programos dalis. Jis tvirtinamas ir atnaujinamas įstaigos vadovo įsakymu.

 16. Įstaigos Korupcijos prevencijos programos priemonių planas turi būti suderintas su įstaigos veiklos planu, neturi prieštarauti Programos tikslams, uždaviniams ir priemonėms.

17. Kasmet teikti informaciją Klaipėdos miesto savivaldybės korupcijos prevencijos ir kontrolės komisijai apie asmenis, atsakingus už korupcijos prevencijos ir kontrolės funkcijas įstaigoje, veiklos sritis, kuriose egzistuoja didelė korupcijos pasireiškimo tikimybė, korupcijos prevencijos programų ir jų įgyvendinimo priemonių planų parengimą bei įgyvendinimą, komisijos kvietimu dalyvauti komisijos posėdžiuose.

18. Įstaiga, atsižvelgdama į kintančias aplinkybes ir veiksmus, turinčius ar galinčius turėti įtakos.

Programos priemonių įgyvendinimui, teikia Klaipėdos miesto savivaldybės korupcijos prevencijos ir kontrolės komisijai, motyvuotus pasiūlymus dėl įgyvendinamų Programos priemonių koregavimo ar pakeitimo efektyvesnėmis ar racionalesnėmis, detalizuodamos jų tikslus, vykdymo procesą ir vertinimo kriterijus.

19. Įstaiga reguliariai vykdo Programos priemonių įgyvendinimo stebėseną ir vertinimą.

 **VII. BAIGIAMOSIOS NUOSTATOS**

20. Korupcijos prevencijos programa, esant poreikiui, gali būti papildoma.